Frederick Robert Moor (1853 – 1927) was 'n Eerste Minister van Natal. Hy is in 1853 gebore en ontvang sy opleiding van Hermannsburg Sendingskool, Natal. As 19-jarige gaan werk hy as delwer in Kimberley waar hy verkies word tot die Mynbouraad. In 1880 vestig hy hom as boer in Natal en in 1886 word hy vir die eerste keer verkies tot die Wetgewende Vergadering waarin hy gedien het tot Uniewording. Van 1893 tot 1897 was hy Minister van Naturellesake en weer van 1899 tot 1906. Van 1906 tot Uniewording was hy die Eerste Minister. In die eerste Unie-kabinet was hy Minister van Handel en Nywerheid en het in 1920 in die Senaat gedien. Hy is op 18 Maart 1927 oorlede. Ensiklopedie van Suidelike Afrika, Eric Rosenthal, 1967.